—

32008 R 1165: Ir-Regolament (KE) Nru 1165/2008 tal-Parlament Ewropew u tal-Kunsill tad-19 ta’ Novembru 2008 li jikkonċerna l-istatistika dwar il-bhejjem u l-laħam u li jħassar id-Direttivi tal-Kunsill 93/23/KEE, 93/24/KEE u 93/25/KEE (ĠU L 321, 1.12.2008, p. 1), kif emendat permezz ta’: — 32013 R 1350: Ir-Regolament (UE) Nru 1350/2013 tal-Parlament Ewropew u tal-Kunsill tal-11 ta’ Diċembru 2013 (ĠU L 351, 21.12.2013, p. 1). Għall-finijiet ta’ dan il-Ftehim, id-dispożizzjonijiet tar-Regolament għandhom jinqraw skont l-adattamenti li ġejjin: (a) L-Iżvizzera ma għandhiex tkun marbuta bil-kategoriji dettaljati tal-istatistiki li ġejjin dwar il-bhejjem kif mitlub mill-Anness II tar-Regolament: — L-Iżvizzera hija eżentata mill-istatistiki dwar l-annimali għall-qatla kif meħtieġa mill-Anness II, il-kategoriji tal-istatistiċi tal-bhejjem, tal-annimali bovini ta’ iktar minn sena (1) iżda ta’ inqas minn sentejn (2), ta’ sess femminili (għoġġiela; annimali li għadhom ma welldux); — L-Iżvizzera hija eżentata mill-istatistiki kif meħtieġ mill-Anness II, il-kategoriji tal-istatistiċi tal-bhejjem, tal-annimali bovini ta’ iktar minn sena (1) iżda ta’ inqas minn sentejn (2), ta’ sess femminili (għoġġiela; annimali li għadhom ma welldux); — L-Iżvizzera hi eżentata mill-istatistiki dwar l-annimali għall-qatla kif meħtieġ mill-Anness II, il-kategoriji tal-istatistika tal-bhejjem, annimali bovini ta’ sentejn (2) jew iktar, ta’ sess femminili, għoġġiela; — L-Iżvizzera hi eżentata minn statistiki oħrajn kif mitlub mill-Anness II, il-kategoriji ta’ statistika tal-bhejjem, annimali bovini ta’ sentejn (2) jew aktar, ta’ sess femminili, għoġġiela; — L-Iżvizzera hi eżentata mill-istatistiki ta’ ħnieżer b’piż ħaj ta’ 50 kg jew iżjed iżda inqas minn 80 kg kif mitlub mill-Anness II, il-kategoriji ta’ statistika tal-bhejjem, ħnieżer li jissemmnu, inklużi ħnieżer selvaġġi u ħnieżer ta’ sess femminili għall-qatla; — L-Iżvizzera hi eżentata mill-istatistiki ta’ ħnieżer b’piż ħaj ta’ 80 kg jew iżjed iżda inqas minn 110 kg kif mitlub mill-Anness II, il-kategoriji ta’ statistika tal-bhejjem, ħnieżer li jissemmnu, inklużi ħnieżer selvaġġi u ħnieżer ta’ sess femminili għall-qatla; — L-Iżvizzera hi eżentata mill-istatistiċi tal-ħnieżer b’piż ħaj ta’ 110 kg jew iżjed kif mitlub mill-Anness II, il-kategoriji ta’ statistika tal-bhejjem, ħnieżer imsemmna, inklużi ħnieżer selvaġġi u ħnieżer ta’ sess femminili għall-qatla; — L-Iżvizzera hi eżentata mill-istatistiċi dwar ħnieżer ta’ sess femminili għal-ewwel darba kif meħtieġ mill-Anness II, il-kategoriji ta’ statistika tal-bhejjem, ħnieżer tat-trobbija b’piż ħaj ta’ 50 kg u iżjed, ħnieżer ta’ sess femminili koperti; — L-Iżvizzera hi eżentata mill-istatistiċi dwar ħnieżer żgħar ta’ sess femminili li għadhom mhux koperti kif meħtieġ mill-Anness II, il-kategoriji ta’ statistika tal-bhejjem, ħnieżer tat-trobbija b’piż ħaj ta’ 50 kg u iżjed, ħnieżer ta’ sess femminili oħra; (b) L-Iżvizzera hi eżentata mill-istatistiċi tal-ifrat żgħar kif meħtieġ mill-Anness IV, il-kategoriji ta’ statistika dwar il-qatla, annimali bovini; (c) L-Iżvizzera hi eżentata mill-istatistiċi dwar ħrief u annimali oħra kif meħtieġ mill-Anness IV, il-kategoriji ta’ statistika dwar il-qatla, ngħaġ; (d) L-Iżvizzera hija eżentata mill-istatistiċi dwar il-mogħoż kif meħtieġ mill-Anness IV, il-kategoriji ta’ statistika dwar il-qatla; (e) L-Iżvizzera hija eżentata mill-istatistiċi dwar il-papri u oħrajn kif meħtieġ mill-Anness IV, il-kategoriji ta’ statistika tal-qatla, pollam.